KOMISIJOS REGLAMENTAS (EB) Nr. 1326/2004
2004 m. liepos 19 d.
nustatantis galutinį pagalbos sausiesiems pašarams išmokų dydį 2003-2004 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. vasario 21 d. Tarybos reglamentą (EB) Nr. 603/95 dėl bendro sausųjų pašarų rinkos organizavimo (1), ypač į jo 18 straipsnį,
kadangi:
(1)
Reglamento (EB) Nr. 603/95 3 straipsnio 2 ir 3 dalys nustato paramos dydžius, išmokėtinus perdirbimo įmonėms už atitinkamai dehidratuotus pašarus ir saulėje džiovintus pašarus, pagamintus per 2003-2004 prekybos metus, maksimalių garantuojamų apimčių ribose, kurias nustato šio reglamento 4 straipsnio 1 ir 3 dalys.
(2)
Pranešimuose, kuriuos valstybės narės Komisijai pateikė pagal 1995 m. balandžio 6 d. Komisijos reglamento (EB) Nr. 785/95, nustatančio Tarybos reglamento (EB) Nr. 603/95 dėl bendro sausųjų pašarų rinkos organizavimo (2) taikymo išsamias taisykles, 15 straipsnio a punkto antrąją įtrauką, pažymima, kad didžiausias garantuotas kiekis, nustatytas dehidratuotiems pašarams, buvo viršytas ir kad didžiausias garantuotas kiekis, nustatytas saulėje džiovintiems pašarams, nebuvo viršytas.
(3)
Todėl yra svarbu nurodyti, kad minėtame Reglamente (EB) Nr. 603/95 numatyta pagalbos išmokos norma pagal reglamento 5 straipsnį turi būti sumažinta dehidratuotiems pašarams ir kad už saulėje džiovintus pašarus visa pagalbos išmokos norma turi būti išmokėta jos gavėjams.
(4)
Šiame reglamente numatytos priemonės atitinka Sausųjų pašarų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2003-2004 prekybos metams pagalbos sausiesiems pašarams išmoka, numatyta Reglamente (EB) Nr. 603/95, kurios norma dehidratuotiems pašarams nurodyta reglamento 3 straipsnio 2 dalyje, saulėje džiovintiems pašarams - 3 straipsnio 3 dalyje, išmokama šia tvarka:
a)
pagalbos dehidratuotiems pašarams išmoka visose valstybėse narėse sumažinama iki 66,45 eurų už toną;
b)
pagalbos saulėje džiovintiems pašarams išmoka yra išmokama visa.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 19 d.